કેટલાક લોકો બીજાઓનાં દુ:ખી લગ્નજીવન જોઈને ગભરાઈ જાય છે : ‘અરેરે ! લગ્ન કર્યા પછી આટઆટલી તકલીફો વેઠવી પડે છે ?’ અનમેરિડ વ્યક્તિને તકલીફ નથી હોતી એવું માનીને આગળ ચાલવું એ તો ખોટી દિશામાં પ્રવાસ કરવા જેવી વાત છે. તકલીફોથી દૂર ભાગવું એ પલાયનવૃત્તિ છે અને પલાયનવૃત્તિ દ્વારા કદીયે કોઈને સુખ મળતું નથી. બીજાઓની ડિસ્ટર્બ્ડ મેરિડ લાઇફ જોઈને ડરી જવાની જરૂર નથી. એ લોકોનાં જીવનમાં જે કંઈ અનિષ્ટ બન્યું એ આપણાં જીવનમાં પણ બને જ એવો કોઈ નિયમ નથી.